中元克復

中元克復（）或作中宗克復，是唐朝宗室譙王李重福起兵時使用的年號，前後共計2個月。李崇智，《中國歷代年號考》，第109頁。李兆洛《紀元編》卷上：「譙王重福，中元克復〈一作中宗克復。景雲元年七月改，八月平〉。」「〔景雲元年七月〕韋后之臨朝也，吏部侍郎鄭愔貶江州司馬，潛過均州，與刺史譙王重福及洛陽人張靈均謀舉兵誅韋氏，未發而韋氏敗。重福遷集州刺史，未行，靈均說重福曰︰『大王地居嫡長，當為天子。相王雖有功，不當繼統。東都士庶，皆願王來。若潛入洛陽，發左右屯營兵，襲殺留守，據東都，如從天而下也。然後西取陝州，東取河南北，天下指麾可定。』重福從之。靈均乃密與愔結謀，聚徒數十人。時愔自祕書少監左遷沅州刺史，遲留洛陽以俟重福，為重福草制，立重福為帝，改元為中元克復。〈《考異》曰︰《太上皇實錄》云︰「改元為中宗克復元年。」今從《新書》。〉」「〔景雲元年八月庚寅〕留臺侍御史李邕遇重福於天津橋，從者已數百人；馳至屯營，告之曰︰『譙王得罪先帝，今無故入都，此必為亂；君等宜立功取富貴。』又告皇城使閉諸門。重福先趣左、右屯營，營中射之，矢如雨下。乃還趣左掖門，欲取留守兵，見門閉，大怒，命焚之。火未及然，左屯營兵出逼之，重福窘迫，策馬出上東，逃匿山谷。明日，留守大出兵搜捕，重福赴漕渠溺死。〈《考異》曰︰《睿宗實錄》、《舊本紀》皆云「癸巳重福反」。今從《太上皇實錄》。〉」「韋后得政，詔左屯衛大將軍趙承恩、薛思簡以兵護守。睿宗立，徙集州，未行，洛陽男子張靈均說重福曰：『大王居嫡長，當為天子。相王雖平大難，安可越居大位？昔漢誅諸呂，乃東迎代王。今百官士庶皆願王來。王若陰幸東都，殺留守，擁兵西據陜，徇河南、河北，天下可圖也。』重福又遣靈均與其黨鄭愔計，愔亦密招重福為天子，豫尊睿宗為皇季叔，重茂皇太弟，制稱中元克復元年，愔自署左丞相，知內外文武事，以靈均為右丞相、天柱大將軍，知出征事，其餘以次除署。重福自均州與靈均乘驛趨東都，舍駙馬裴巽家。洛陽令候巽，重福驚，遽出，欲劫左右屯營兵，至天津橋，願從者數百人。侍御史李邕遇之，先馳至右屯營，呼曰：『譙王得罪先帝，擅入都為亂。公等勉立功取富貴。』稍稍閉皇城諸門以拒。重福徇右營不能動，趨左掖門，已闔，怒，縱火燒之。左營兵寢逼，眾遂潰，重福走山谷。明日，留守裴談總兵大索，投漕渠死，年三十一，礫其尸。帝詔以三品禮葬。」

紀年對照表
中元克復元年公元710年干支庚戌

同期存在的其他政權年號
中國
景雲（710年－712年）：唐朝—唐睿宗李旦之年號
日本
和銅（708年－715年）：奈良時代—元明天皇之年號

參見
中國年號索引

參考文獻

深入閱讀

宗室
Category:8世纪中国年号
Category:710年代中国政治
Category:710年
唐